tartuNLP/wikipedia-smugri-20251201 huggingface dataset:
Valgejõgi

Valgejõgi on joki Viron pohjoisosissa Länsi-Virumaalla ja sitten Harjumaalla, ja joka laskee Suomenlahteen Loksassa. Joen yläjuoksulla jokea kutsutaan nimellä Piisupi jõgi.
Hallinnolliset alueet.
Joki alkaa laskemalla Tamsalun Porkuni järvestä Länsi-Virumaalla ja juoksee sitten lopuksi Harjumaan puolelle. Tamsalusta se juoksee Tapaan, jossa se sivuaa Tapan kaupunkia Kadrinan rajaa seuraten. Kuusalussa se siirtyy Harjumaan puolelle. Aivan lopussa se virtaa Loksan läpi ja laskee siellä Hara lahteen Suomenlahdella.
Joen kulku.
Joki saa alkunsa Porkuni järven yhteydessä olevasta Karujärvestä eli Alumine järvestä. Järvi sijaitsee Pandiveren ylängön karstialueella ja se saattaa vähävetisenä aikana laskea matavetiseksi altaaksi tai jopa kuivua kokonaan. Valgejõgi lähtee aluksi kohti luodetta, minne viime jääkaudella muodostunut laakso kulkee . Se virtaa aluksi Kõrvemaan läpi. Alempana, Saksin kylän kohdalla, jokiuoman niittymaat soistuvat laakson kavennuttua selvästi. Suolla sijaitsee rinnakkaisia uomia ja Kalle järv. Kaventuman alle onkin rakennettu pato, johon on syntynyt puoli kilometriä pitkä Vahakulmu järv, jonka yhteydessä on vanha voimalaitos. Noin 2,5 kilometrin päässä sijaitsee vielä toinen pato ja sen yläpuolella Moe paisjärv (). Järvien välissä sijaitsee Järvajõe soo (). Noin 2,5 kilometrin päässä Tapan taajama-alueen koillisreunalla sijaitsee toinen suoalue, jonka joki halkoo leveänä.
Ennen edellä mainittua suoaluetta joki alittaa valtatien 5, sitten Tallinna–Narva-rata ja heti sen jälkeen tien 24. Kymmen kilometriä pitkän jokilaakson suoalueeseen laskevat kaakosta muun muassa Rauakõrve oja ja Tõõrakõrve kraav. Sitten yhtyy pohjoisesta Pala oja, joka on muutaman suojärven laskuoja. Pian tämän jälkeen alkaa joen luonne muuttua. Maasto muuttuu entistä tasaisemmaksi ja joka meanderoi voimakkaasti. Joessa on nyt myös entisiä mutkia eli juoluoita ja monet niistä ovat uudelleen joen osana. Joki alkaa selvästi palmikoitua eli sille syntyy rinnakkaisia uomia. Rinnakkaisia uomia on yleensä kaksi, mutta paikoin kulkee rinnakkain kolmekin uomaa. Kõnnu suursoon kohdan jälkeen joki alkaa pysyä yhdessä uomassa ja meanderointi vähenee. Pikkojan yhtymisen jälkeen alkaa taas asutus tihentyä ja joki alittaa valtatien 1.
Valtatien alapuolella sijaitsee sekä Valgejõen kylä että Vanaküla ja sen pohjoispuolella Nõmmeveskin vesiputous (). Joki alkoi kulkea joen kuluttamassa kanjonissa Vanakülasta asti. Vesiputouksen jälkeen joki painui syvemmälle laaksoon, joka samalla myös levenee. Täällä joki meanderoi ja muodostaa juoluoita. Laaksossa siihen yhtyy etelästä Vasaristi oja, jossa on koski ja myös vesiputous. Kotkan kylässä joen vedenpintaa nostaa pato, jonka yläpuolelle jää Kotka järv. Joen luonne pysyy samana viimeiset kilometrit, kunnes se laskee Suomenlahteen Loksan satamakaupungissa.
Luonto- ja virkistysarvoja.
Joki on lohen, purotaimenen, taimenen ja harjuksen luontaisen lisääntymisalue.
Morey-Saint-Denis

Morey-Saint-Denis on kunta itäisessä Ranskassa Côte-d'Orin departementissa Burgundi-Franche-Comtén alueella.
Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella. Kunnan viinitarhoissa on 150 hehtaarin viljelmät Pinot Noir-rypälettä.
Pala valkoista marmoria

Pala valkoista marmoria on Matti Ijäksen ohjaama suomalainen televisioelokuva vuodelta 1998. Se perustuu Martti Joenpolven saman nimiseen novelliin.
Juoni.
Ossi ja Nelly viettävät täysihoitolassa ensin mainitun syntymäpäiviä. Pariskunta on jo elämänsä ehtoopuolella. Yllättäen Ossi katoaa jonnekin: hän on lähtenyt matkalle, jonka aikana hän esittää ihmisille iskelmälaulajaa, poroisäntää ja muiden haaveammattiensa harjoittajia. Oikeasti hän on peltiseppä. Ossi käy myös poikansa ja ex-vaimonsa luona. Dementoitunut Nelly innostuu miehensä esimerkistä ja lähtee niin ikään omille teilleen. Sekä Nelly että Ossi saavat tempauksillaan ihmiset raivon partaalle.
Julkaisut.
"Pala valkoista marmoria" sai ensi-iltansa Yle TV1:n Kotikatsomossa joulukuussa 1998. Kotikäyttöön teos on julkaistu analogisena VHS-tallenteena ja sittemmin digitaalisena DVD-tallenteena.
Vastaanotto.
Roope Alftan kirjoitti Ilta-Sanomissa 21. joulukuuta 1998: "Lasse Pöysti on roolissa, jossa hänen äärettömän hienot näyttelijänlahjansa pääsevät loistavasti oikeuksiinsa. Eeva-Kaarina Volanen tarjoaa Pöystin huippusuorituksen rinnalle samaa luokkaa olevan tulkinnan pienestä naisesta kovassa suomalaisessa maailmassa."
"Pala valkoista marmoria" sai useita palkintoja: Prix Italia -palkinto 1999 yksittäisten televisioelokuvien sarjassa, erikoispalkinto Plovdivin kansainvälisillä televisiofestivaaleilla 1999 aikuisille tarkoitettujen televisiodraamojen sarjassa ja pääpalkinto Banffin kansainvälisillä televisiofestivaaleilla Kanadassa vuonna 2000.
Luettelo Yhdistyneiden kansakuntien turvallisuusneuvoston päätöslauselmista (1976–1982)

Tämä on luettelo Yhdistyneiden kansakuntien turvallisuusneuvoston päätöslauselmista 401–500 , jotka hyväksyttiin 14. joulukuuta 1976 ja 28. tammikuuta 1982 välisenä aikana.
Vougeot

Vougeot on kunta itäisessä Ranskassa Côte-d'Orin departementissa Burgundi-Franche-Comtén alueella.
Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella. 
Nähtävyyksiä.
Kunnan nähtävyyksiä on 1500-luvulta peräisin oleva renessanssityylinen linna "Château du Clos de Vougeot". Linna on avoinna ympäri vuoden, ja siellä voi tutustua linnan arkkitehtuurin lisäksi alueen historiaan ja viineihin.
GP2 Itävallan Grand Prix 2015

GP2 Itävallan Grand Prix 2015 oli GP2-kauden 2015 neljäs osakilpailu, joka ajettiin 20.–21. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Campos Racing -tallin Rio Haryanto.
Aiguèze

Aiguèze [egɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 218. Kunta kuuluu departementissaan Pont-Saint-Espritin kantoniin Nîmesin arrondissementissa. 
Aiguèze sijaitsee lähellä Ardèche-joen rotkoja ("Gorges de l'Ardèche"), jotka ovat tunnettu matkailukohde. Aiguèze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Montclus ja La Roque-sur-Cèze.
Saint-Nicolas-lès-Cîteaux

Saint-Nicolas-lès-Cîteaux on kunta itäisessä Ranskassa Côte-d'Orin departementissa Burgundi-Franche-Comtén alueella.
Nähtävyyksiä.
Kunnan nähtävyyksiä on vuonna 1098 perustettu Cîteaux’n luostari ("Abbaye de Cîteaux"). Luostarin perusti Robert de Molesme ja se on Sisterssiläisen sääntökunnan perustamispaikka.
Montclus (Gard)

Montclus on Ranskan kunta Occitanien alueella Gardin departementissa. Kunnan asukasluku vuonna 2014 oli 194. Kunta kuuluu departementissaan Pont-Saint-Espritin kantoniin Nîmesin arrondissementissa. 
Montclus sijaitsee lähellä Cèze- ja Ardèche-jokien rotkolaaksoja, jotka ovat tunnettuja matkailukohteita. Montclus kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Aiguèze ja La Roque-sur-Cèze.
La Roque-sur-Cèze

La Roque-sur-Cèze [la.ʁɔk.syʁ.sɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 179. Kunta kuuluu departementissaan Bagnols-sur-Cèzen kantoniin Nîmesin arrondissementissa. 
Nimensä mukaisesti Cèze-joen varrella sijaitseva La Roque-sur-Cèze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Aiguèze ja Montclus.
GP2 Abu Dhabin Grand Prix 2015

GP2 Abu Dhabin Grand Prix 2015 oli GP2-kauden 2015 yhdestoista ja samalla viimeinen osakilpailu, joka ajettiin 28.–29. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi ART Grand Prix -tallin kuljettaja Stoffel Vandoorne. Sunnuntain kilpailun ensimmäisellä kierroksella kolmannessa mutkassa DAMS -tallin Pierre Gasly pyörähti, jonka seurauksena useampi auto rysäytti ratavalliin samaan kasaan. Kilpailua ei enää jatkettu, sillä rataa ei saatu kuntoon aikataulun puitteissa.
GP2 Italian Grand Prix 2015

GP2 Italian Grand Prix 2015 oli GP2-kauden 2015 kahdeksas osakilpailu, joka ajettiin 5.–6. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi Racing Engineering -tallin kuljettaja Alexander Rossi. Sunnuntain kilpailun voitti Russian Time -tallin Mitch Evans.
Erich Cuntz

Erich Cuntz (23. joulukuuta 1916 – 1. kesäkuuta 1975) oli saksalainen maahockeypelaaja ja olympiamitalisti.
Cuntz pelasi Saksan miesten maajoukkueessa vuosina 1935–1939 yhteensä 11 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhden ottelun Afganistania vastaan ja teki kaksi maalia. Hänen pelaajauransa aikana ei pelattu maailman- eikä euroopanmestaruuskilpailuja.
Günther Heidemann

Günther Heidemann (21. lokakuuta 1932 Berliini – 15. maaliskuuta 2010 Berliini) oli saksalainen nyrkkeilijä ja olympiamitalisti.
Heidemann voitti sarjan 67 kg olympiapronssia Helsingissä 1952. Hän hävisi välieränsä Puolan lopulta kultaa voittaneelle Zygmunt Chychłaille.
Edgar Basel

Waldemar Edgar Basel (1. marraskuuta 1930 Mannheim – 7. syyskuuta 1977 Mannheim) oli saksalainen nyrkkeilijä ja olympiamitalisti.
Basel saavutti sarjan 51 kg olympiahopeaa Helsingissä 1952, missä hän hävisi loppuottelussa Yhdysvaltain Nate Brooksille. Basel nyrkkeili myös Melbournen kesäolympialaisissa 1956, missä hän hävisi avausottelunsa. Hän kilpaili myös ammattilaisena.
Igor Mazepa

Igor Vladimirovitš Mazepa (27. kesäkuuta 1973 – 2. maaliskuuta 2014) oli venäläinen Russian Time -autourheilutallin perustaja ja tallipäällikkö.
Mazepa kuoli 2. maaliskuuta 2014 vain 40-vuotiaana. Kuolinsyyksi paljastui veritulppa.
Rakkauden aamu

Rakkauden aamu on Pertti Reposen sanoittama ja alun perin Juhani Markolan vuonna 1975 levyttämä musiikkikappale. Se on käännös espanjalaisen Camilo Seston hitistä ”¿Quieres ser mi amante?”
Juhani Markola löysi kappaleen Espanjasta, missä hän kuuli sen kadulle pienestä levykaupasta. Markola piti kappaleesta ja osti levyn. Kappaleen sanoitti suomeksi Pertti Reponen ja sovittivat Hannu Keinänen ja Veikko Samuli. Kappale levytettiin vuonna 1975. 
Levy-yhtiö Fazer ei ollut vakuuttunut kappaleesta, joten sen julkaisua venytettiin. Se ilmestyi lopulta Rondo-levymerkin singlellä, jonka b-puolella oli kappale ”Kun tuuli soi”. ”Rakkauden aamu” nousi singlelistalle joulukuussa 1976 ja oli korkeimmillaan yhdeksännellä sijalla. Jokamiehen listalla se ylsi toiseksi. Timo Pennasen "Sisältää hitin" -kirjan mukaan kappale oli Suomessa vuoden 1977 49:nneksi suurin hitti.
Kappaleen ovat levyttäneet myös Esa (1977), Markku Aro (1977), Markus (1977), Veijo Ullakko (1977) ja Jukka Ruusumaa (1995). Juhani Markola teki siitä uuden levytyksen vuonna 1977.
OBike

oBike on singaporelaislähtöinen yhteisöllisiä polkupyöräjärjestelmiä tarjoava yritys. Pyörissä on älylukko, jonka käyttäjä voi avata puhelimeen ladattavalla sovelluksella. Kaupunkipyörät ovat asemattomia, joten ne voidaan pysäköidä mille vain julkiselle pyörien pysäköintiin tarkoitetulle alueelle. Yhtiö käynnisti toimintansa tammikuussa 2017 ja on sittemmin laajentunut Taiwaniin, Malesiaan, Australiaan, Thaimaahan, Alankomaihin, Britanniaan ja Sveitsiin.
Järjestelmä.
oBikea käytetään älypuhelimeen ladattavan sovelluksen kautta. Käyttäjän tulee aluksi rekisteröityä käyttäjäksi ja maksaa pyörän panttimaksu. Sovelluksen avulla käyttäjä voi ottaa haluamansa pyörän käyttöön ja palauttaa sen matkan lopussa. Käyttäjää veloitetaan matka-ajan mukaan. Pyörä otetaan käyttöön skannaamalla pyörässä oleva QR-koodi tai syöttämällä pyörän numero sovellukseen. Käytön jälkeen käyttäjän tulee palauttaa pyörä julkiselle pyörien pysäköintiin tarkoitetulle paikalle. Pyörien väärinkäyttö (esim. väärinpysäköinti) johtaa korkeampiin matkahintoihin ja käyttäjä voidaan estää. 
Toiminta-alueet.
Aasia.
Singapore.
oBike aloitti toimintansa Singaporessa 1000 polkupyörällä. Kuukausi myöhemmin, yhteistyössä Singapore Land Transport Authorityn yhtiö järjesti pyörille tarkoitettuja pysäköintipaikkoja ympäri kaupunkia ja oBike julkaisi toimintansa koko laajuudessaan Singaporessa Huhtikuussa 2017. 
Taiwan.
Taiwanissa oBike aloitti toimintansa huhtikuussa 2017. Kesäkuuhun 2017 mennessä toiminta on laajentanut kaupunkeihin Keelung, Uusi Taipei, Taipei, Hsinchu, Tainan ja Kaohsiung sekä maakuntiin Nantou city, Yilan, Hualien ja Taitung.
Eurooppa.
Alankomaat.
Alankomaat oli ensimmäinen Euroopan maa, johon oBike laajeni. Rotterdam oli Hollannin kaupungeista ensimmäinen, johon yhtiö vei pyöränsä. Kaksi viikkoa myöhemmin palvelu julkaistiin Amsterdamissa. 
Sveitsi.
oBike aloitti Sveitsin toimintansa Zürichissä 5 heinäkuuta 2017 tuomalla 350 polkupyörää kaupunkiin. Yhtiön Sveitsin tytäryhtiö on nimeltään oBike Swiss Ltd.
Iso-Britannia.
Lontoossa oBike aloitti toimintansa 12. heinäkuuta 2017. Yhtiö aikoo tuoda lähitulevaisuudessa pyöriänsä myös muihin Britannian kaupunkeihin.
Aurora Marthens

Aurora Marthens (s. 1992) on suomalainen oopperalaulaja, äänialaltaan sopraano. Hän on ollut kiinnitettynä Wienin valtionoopperansolistikuntaan kausina 2022–2024 ja ennen tätä Marthens oli osa talon ensimmäistä oopperastudiota (nuorten laulajien koulutusohjelma) vuosien 2020 ja 2022 välillä.
Marthens aloitti lauluopinnot vuonna 2007 ja opiskeli Sibelius-Akatemiassa vuosien 2015 ja 2018 välillä. Ennen Sibelius-Akatemiaan siirtymistään hän opiskeli Turun konservatoriossa 2013-2015.
Marthens voitti vuonna 2017 Timo Mustakallio -laulukilpailun ja lauloi finaalissa Jean Sibeliuksen yksinlaulun "Jubal" ja Vincenzo Bellinin säveltämän Elviran aarian oopperasta "Puritaanit". Hän voitti vuonna 2015 silloin ensimmäisen kerran järjestetyn Helsinki Lied -kilpailun alle 25-vuotiaiden sarjan. Molemmissa kilpailuissa häntä säesti pianisti Elias Miettinen.
Marthens oli Mustakallio-kilpailussa paitsi tuomariston, myös yleisön suosikki. Hannu-Ilari Lampilan mukaan voittaja ei ollut yllätys. Hän sanoi Marthensia kolumnissaan "ääni-ilmiöksi".
Suomen Kansallisoopperan debyyttinsä hän teki syyskuussa 2023 Donna Annan roolissa (W.A. Mozart: Don Giovanni).
Kaudella 2024-2025 Marthens teki debyyttinsä Sveitsin Zürichin oopperatalossa (R. Strauss: Ariadne auf Naxos- Echo) sekä Aalto-Theater oopperatalossa Saksan Essenissä (R. Strauss: Der Rosenkavalier- Jungfrau Marianne Leitmetzerin).
Tulevana kautena 2025-2026 Aurora Marthens tekee rooli- ja talodebyyttinsä Elisabethin roolissa (R. Wagner: Tannhäuser) Theater Magdeburgissa, Saksassa.
Helmut Noll

Helmut Noll (27. kesäkuuta 1934 Vegesack – 27. marraskuuta 2018) oli saksalainen soutaja ja olympiamitalisti.
Noll saavutti Heinz Manchenin ja Helmut Heinholdin kanssa olympiahopeaa miesten perämiehellisessä kaksikossa Helsingissä 1952. Hän kuoli 84-vuotiaana 27. marraskuuta 2018.
Heinz Manchen

Heinz Joachim Manchen (2. toukokuuta 1931 Bremen – 20. maaliskuuta 1978 Bremen, Länsi-Saksa) oli saksalainen soutaja ja olympiamitalisti.
Manchen saavutti Helmut Nollin ja Helmut Heinholdin kanssa olympiahopeaa miesten perämiehellisessä kaksikossa Helsingissä 1952.
Helmut Heinhold

Helmut Heinhold (1. heinäkuuta 1927 Bremen – 7. marraskuuta 2008 Herne) oli saksalainen soutaja ja olympiamitalisti.
Heinhold saavutti Helmut Nollin ja Heinz Manchenin kanssa olympiahopeaa miesten perämiehellisessä kaksikossa Helsingissä 1952.
Egon Drews

Egon Drews (1. kesäkuuta 1926 – 13. tammikuuta 2011) oli saksalainen ratameloja ja olympiamitalisti.
Drews voitti parinsa Wilfried Soltaun kanssa miesten kanadalaiskaksikkojen olympiapronssia sekä 1 000 että 10 000 metrillä Helsingissä 1952. Hän kilpaili samoilla matkoilla myös Melbournen kesäolympialaisissa 1956 sijoittuen 10 000 metrillä Soltaun kanssa neljänneksi.
Wilfried Soltau

Wilfried Soltau (17. kesäkuuta 1912 Hampuri – 27. syyskuuta 1995) oli saksalainen ratameloja ja olympiamitalisti.
Soltau voitti 40-vuotiaana parinsa Egon Drewsin kanssa miesten kanadalaiskaksikkojen olympiapronssia sekä 1 000 että 10 000 metrillä Helsingissä 1952. Hän kilpaili Drewsin kanssa 10 000 metrillä myös neljä vuotta myöhemmin Melbournen kesäolympialaisissa sijoittuen neljänneksi.
Jodie Whittaker

Jodie Auckland Whittaker (s. 17. kesäkuuta 1982) on englantilainen näyttelijä. Hän näytteli Tohtoria ("The Doctor") "Doctor Who" -sarjassa vuosina 2017–2022.
Varhainen elämä.
Whittaker syntyi vuonna 1982 Skelmanthorpessa. Hän opiskeli Shelleyn yliopistossa, ja valmistui vuonna 2005 Guildhall School of Music and Dramasta näyttelijäksi.
Ura.
Hän tuli tunnetuksi vuonna 2006 ensimmäisestä elokuvaroolistaan "Venus"-elokuvassa, josta hän oli ehdolla British Independent Film Award ja Satellite Award -palkintojen saajaksi. Sen jälkeen hän on näytellyt muun muassa tieteiselokuvassa "Attack the Block" (2011), "Black Mirror" -sarjan "The Entire History of You" -jaksossa (2011) sekä Beth Latimeria rikossarjassa "Broadchurch" (2013–2017). "Broadchurch"-sarjan myötä Whittakerin arvostus kasvoi.
16. heinäkuuta 2017 BBC julkisti, että Whittaker näyttelee 13. Tohtoria (ensimmäinen naispuolinen Tohtori) brittiläisessä science fiction -sarjassa "Doctor Who" vuodesta 2017 lähtien. Hänen ensiesiintymisensä sarjassa nähtiin vuoden 2017 joulujaksossa "Olipa kerran - ja toisenkin" (Twice upon a time).
Yksityiselämä.
Whittaker meni naimisiin vuonna 2008 amerikkalaisen näyttelijän Christian Contrerasin kanssa. Heidän ensimmäinen lapsensa syntyi huhtikuussa 2015.
Whittakerin Downin syndroomaa sairastava veljenpoika Harry Whittaker esitti Leo Goskirkia televisiosarjassa "Emmerdale" ennen kuolemaansa kolmen vuoden ikäisenä vuonna 2014.
Venäjän lentokonepommi-iskut 2004

Venäjän lentokonepommi-iskut 2004 tapahtuivat 24. elokuuta 2004, kun kahdella Moskovan Domodedovon kansainväliseltä lentoasemalta lähteneellä kotimaan lennolla räjähti pommi hieman ennen kello 23.00. Lennoilla oli yhteensä 90 ihmistä, jotka kaikki kuolivat iskussa.
Tapahtumat.
Volga-Aviaexpressin lento 1303.
Volga-Aviaexpressin lento 1303 lähti Moskovasta kohti Volgogradia noin kello 22.30 paikallista aikaa. Lennolla käytetty kone oli Tupolev Tu-134A-3, ja lennolla oli 35 matkustajaa ja yhdeksän miehistön jäsentä. Koneessa ollut pommi räjähti kello 22.53, ja koneen hylky syöksyi maahan lähellä Butšalkia Tulan alueella. Kaikki 44 koneessa ollutta kuolivat.
Siberia Airlinesin lento 1047.
Siberia Airlinesin lento 1047 lähti Moskovasta Sotšiin kello 22.40. Lennolla käytetyn Tupolev Tu-154B-2:n kyydissä oli 38 matkustajaa ja kahdeksan miehistön jäsentä. Koneessa räjähti pommi lähes yhtäaikaisesti toisen lennon kanssa. Koneen jäänteet putosivat lähelle Glubokin taajamaa Rostovin alueella. Kaikki 46 koneessa ollutta kuolivat.
Reaktio.
Kahden lentokoneen yhtäaikainen maahansyöksy herätti epäilyjä terrorismista. Epäilykset vahvistuivat, kun molempien koneiden hylyistä löytyi jäämiä RDX-räjähdysaineesta. Iskusta otti aluksi vastuun Islambouli Brigades -islamistiryhmä.
Tutkimuksissa selvisi, että koneet oli pudottanut kaksi naispuolista itsemurhapommittajaa Tšetšeniasta: Amanta Nagajeva ja Satsita Džebirhanova, jotka olivat asuneet yhteisessä asunnossa Groznyissa. Nagajevan veli oli kadonnut kolme vuotta aiemmin, ja perhe uskoi venäläisjoukkojen olleen vastuussa katoamisesta. Naiset olivat saapuneet Moskovaan Mahatškalasta samana päivänä kello 19.45. Heidät pysäytettiin ja vietiin terrorismin vastaisista toimenpiteistä vastanneen poliisipäällikön puheille, mutta heidät vapautettiin lopulta ilman etsintöjä. Sen jälkeen he ostivat liput lennoilleen mustan pörssin kauppiaalta ja pääsivät ohittamaan turvatarkastuksen lahjottuaan Siberia Airlinesin työntekijän.
Tšetšeenien sotilaallinen johtaja Šamil Basajev otti 17. syyskuuta 2004 internetissä julkaisemassaan kirjeessä vastuun lentokoneiden pudottamisesta sekä muutamista muista terrori-iskuista.
Bortetsomibi

Bortetsomibi (C19H25BN4O4) on peptideihin ja boronihappoihin kuuluva orgaaninen yhdiste. Yhdistettä voidaan käyttää lääketieteessä multippelin myelooman ja manttelisolulymfooman hoitoon.
Vaikutusmekanismi ja käyttö.
Bortetsomibi on mekanismiltaan proteasomin toiminnan inhibiittori. Boronihapporyhmän booriatomi sitoutuu proteasomin katalyyttisesti tärkeään treoniiniaminohappoon proteasomin 26S-alayksikössä. Tämän seurauksena solujen transkription kannalta oleellinen säätelyreitti NF-κB-estyy ja näin ollen syöpäsolujen transkriptio pysähtyy. Bortetsomibi on ensimmäinen markkinoille tullut proteasomin estäjä. Yhdistettä käytetään erityisesti multippelin myelooman hoitoon ja sen teho on ollut hyvä erityisesti taudin uusiuduttua muiden hoitojen jälkeen. Sitä voidaan käyttää myös ensilinjan hoitona. Bortetsomibi soveltuu käytettäväksi yhdistelmälääkkeenä yhdessä esimerkiksi melfalaanin, doksorubisiinin ja deksametasonin kanssa. Bortetsomibia on myös tutkittu käytettäväksi elinsiirroissa vasta-aineiden aiheuttaman hyljinnän estämiseksi.
Bortetsomibin haittavaikutuksena esiintyy neuropatiaa. Tämä ilmenee erityisesti jalkojen puutumisena ja pistelevänä kipuna. Haittavaikutus on yleensä lievä ja loppuu bortetsomibihoidon päätyttyä, mutta vakavimmissa tapauksissa hoito joudutaan keskeyttämään. Muita haittavaikutuksia ovat väsymys ja ruuansulatuskanavan oireet.
Valmistus.
Bortetsomibille on kehitetty suuren mittakaavan asymmetrinen synteesi. Synteesin lähtöaineena on isobutyyliboronihappo, joka reagoi ensimmäisessä vaiheessa (+)-pinaanidiolin kanssa muodostaen esterin. Tämän jälkeen tapahtuu Matteson-reaktio emäksisissä olosuhteissa dikloorimetaanin kanssa ja tämä vaihe on enantioselektiivinen. Seuraavat synteesin vaiheet ovat nukleofiilinen subtituutio ja peptidisidoksen muodostuminen.
GP2 Espanjan Grand Prix 2006

GP2 Espanjan Grand Prix 2006 oli GP2-kauden 2006 neljäs osakilpailu, joka ajettiin 13.–14. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi ART Grand Prix -tallin kuljettaja Alexandre Prémat. Sunnuntain kilpailun voitti iSport International -tallin Ernesto Viso.
GP2 Monacon Grand Prix 2006

GP2 Monacon Grand Prix 2006 oli GP2-kauden 2006 viides osakilpailu, joka ajettiin 27. toukokuuta Monacon katuradalla Monacossa. Muista kauden kilpailuista poiketen Monacon katuradalla ajettiin vain lauantaipäivänä. Kilpailu ajettiin Formula 1:sten Monacon GP:n ohessa.
Lauantain kilpailun voitti paalupaikalta startannut ART GP:n Lewis Hamilton.
GP2 Monacon Grand Prix 2007

GP2 Monacon Grand Prix 2007 oli GP2-kauden 2007 kolmas osakilpailu, joka ajettiin 26. toukokuuta Monacon katuradalla Monacossa. Muista kauden kilpailuista poiketen Monacon katuradalla ajettiin vain lauantaipäivänä. Kilpailu ajettiin Formula 1:sten Monacon GP:n ohessa.
Lauantain kilpailun voitti paalupaikalta startannut Tridentin Pastor Maldonado, jolle voitto oli uran ensimmäinen.
GP2 Britannian Grand Prix 2008

GP2 Britannian Grand Prix 2008 oli GP2-kauden 2008 viides osakilpailu, joka ajettiin 5.–6. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voitti Racing Engineeringin Giorgio Pantano. Sunnuntain kilpailun voitti iSportin Bruno Senna.
Vatialan koulu

Vatialan koulu on Vatialan kylässä, Kangasalla sijaitseva alakoulu. Koulussa opiskelee tällä hetkellä yhteensä noin 480 oppilasta. Opettajia on 32 ja koulunkäynninohjaajia 26, kaikkiaan aikuisia on yhteensä noin 73.
Historia.
Ensimmäinen Vatialan koulun nimellä toiminut koulu aloitti toimintansa Marttilan ja Toosin vuokratiloissa vuonna 1908.
Vuonna 1949 kuntakokouksessa päätettiin Vatialaan rakentaa uusi koulurakennus. Tontti löytyi Aune ja Eero Tervaksen mailta Lemettyyn johtavan tien varrelta. Rakennustyön teki Tähtinen &amp; Sola Oy Tampereelta. Koulurakennuksen harjakaisia vietettiin helmikuussa 1953. Muutto uusiin tiloihin tapahtui 23. lokakuuta ja koulutyö aloitettiin kuuden opettajan voimin. Oppilaita oli tuolloin 130. Vihkiäisiä vietettiin helmikuussa 1954, jolloin koulunkäynti oli jo hyvässä vauhdissa.
1980-luvulla Vatialan koulun opettajien asuntola saneerattiin opetuskäyttöön ja opettajahuoneeksi. Koulun molemmissa päädyissä sijainneissa asuntoloissa oli asunut vuorollaan monia opettajia ja kunnan työntekijöitä ja heidän perheitään. Nykyään ne asuintilat on saneerattu esiopetuksen käyttöön.
Vatialan koulun laajennusosa, joka on pääosassa tarkoitettu EHA-oppilaille, valmistui vuonna 2006.
Vuonna 2013 koulu otti käyttöön parakit, sillä pääkouluun ei mahtunut enää enempää oppilaita. Oppilasmäärät kuitenkin kasvoivat edelleen ja vuonna 2014 koulun oli otettava käyttöönsä koulun pihalla sijainnut oravanpesän päiväkoti.
Vuoden 2017 lopulla koulunkäynti oli siirrettävä kokonaan parakkeihin koulun vakavien sisäilmaongelmien ja käyttökiellon takia. Uusi koulurakennus valmistui toukokuussa vuonna 2020, ja otettiin käyttöön elokuussa vuonna 2020.
11-vuotinen opetus.
Vatialan koulussa annetaan yleisopetuksen lisäksi myös 11-vuotista opetusta.  Koulussa toimii yksi toiminta-alueittain annettavan opetuksen T-11 luokka sekä kolme lievemmin kehitysvammaisille lapsille tarkoitettua E-11 luokkaa, joista vanhimmat eli  E-11 (7-9) luokka opiskelevat Pitkäjärven koulun tiloissa.
Sijainti.
Koulu sijaitsee aivan Tampereen rajan tuntumassa. Koulun pihasta on suora yhteys Pirkanmaan latu- ja retkeilyverkkoon sekä Tampereen joukkoliikenteeseen.  Etäisyys Kangasalan keskustaan on n. 8 km ja Tampereen rautatieasemalle 13 km.
Erik Killmonger

Erik Killmonger (syntymänimeltään N’Jadaka) on fiktiivinen superroisto Marvel Comicsin sarjakuvissa, jossa hänet tunnetaan yhtenä Mustan Pantterin vihollisista.
Hahmon fiktiivinen historia.
N’Jadaka oli alun perin Wakandan asukas, jonka isän Ulysses Klaw alun perin pakotti palvelukseensa. Klaw'n suunnitelmat kuitenkin epäonnistuivat ja N’Jadakan isä sai surmansa, minkä jälkeen muu perhe karkotettiin maasta. N’Jadaka muutti nimensä Erik Killmongeriksi ja vietti vuodet opiskellen MIT:ssä ja odottaen tilaisuutta kostaa isänsä kuolema. Kun kuningas T’Challa lopulta antoi Killmongerin palata kotimaahansa, tämä asettui kylään joka nimettiin myöhemmin hänen mukaansa N’Jadakan kyläksi. Hän alkoi kuitenkin tavoitella vallankumousta, vastustaen ”valkoisen kolonialismin” mukanaan tuomia vaikutteita Wakandan kulttuuriin ja pyrki palauttamaan maahan sen muinaiset perinteet. Killmonger yritti useita vallankappauksia Venommin sekä myöhemmin Sombren ja K’Ruelin avustuksella. Hän sai kuitenkin surmansa, kunnes Mandariini sai hänen ruumiinsa käsiinsä ja elvytti hänet.
Pieni-Onkamo

Pieni-Onkamo on Pohjois-Karjalassa Joensuussa, Rääkkylässä ja Tohmajärvellä sijaitseva järvi.
Maantietoa.
Järven pinta-ala on 1 300 hehtaaria eli 13 km². Se on 6,0 kilometriä pitkä ja 4,8 kilometriä leveä. Sen erottaa etelässä Suuri-Onkamosta Pyhäselän ylittävä ja Kostamoon kulkeva harjujakso. Suuri Reposaari erottaa järvestä kaksi osaa, joista eteläpuoli muodostaa järvenselän.
Järvi on luodattu ja siitä on julkaistu syvyyskartat. Sen tilavuus on 31 miljoonaa m³ eli 0,031 km³. Järven keskisyvyys on 2,5 metriä ja suurin syvyys on 7,4 metriä. Syvin kohta sijaitsee järvenselän lounaispuolella.
Järvi on matala ja rantojen läheisyydessä on runsaasti kiviä. Järvellä on yli 60 saarta, jotka ovat pääasiassa pieniä ja luotomaisia saaria. Huomattavin saari on suuri Reposaari, joka on 1,4 kilometriä pitkä ja 800 metriä leveä. Sen pinta-ala on 60 hehtaaria. Suuri on myös 400 metriä pitkä Jussinsaari, joka on puoliksi suojelualuetta.
Järven rantaviivan pituus on 48 kilometriä, josta osa on saarien rantoja. Rannat ovat metsämaata, jota katkaisee avosuot, soistuneet metsät ja paikoin peltomaan reunat. Järven näkyvyyttä rajoittavat suuresti Reposaari ja suuri Riihiniemi, jotka sijaitsevat vierekkäin. Rannassa ei ole kyliä ja kiinteä asutus on haja-asutusta. Rannoille on myös rakennettu vapaa-ajan asuntoja, joille johtaa tiet seututieltä 484 ja valtatieltä 6. Joensuun ja Rääkkylän välinen raja kulkee järven yli Rauanlahdesta Riihiniemen eteläpuolella järvenselälle, missä se haarautuu Tohmajärven suunnassa niin, että Ketvenenlahti jakautuu Rääkkylän ja Tohmajärven kesken ja Lahnalahti Tohmajären ja Joensuun kesken.
Vesistösuhteet.
Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Nivanjoen–Pieni-Onkamon alueeseen (04.371) järvi kuuluu. Järven vedenpinnan korkeus on 77,0 metriä mpy.
Valuma-alue saa pääosan vedestänsä Suuri-Onkamosta, pohjan lähteistä ja valuma-alueensa tuomasta valunnasta. Järveen laski aiemmin Lotokanjoki, mutta sen suunta on käännetty laskemaan suoraan Nivanjokeen. Nivanjoki laskee noin neljä kilometriä Pyhäselälle, joka on osa Saimaata.
GP2 Saksan Grand Prix 2008

GP2 Saksan Grand Prix 2008 oli GP2-kauden 2008 kuudes osakilpailu, joka ajettiin 19.–20. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voitti paalupaikalta startannut Racing Engineeringin Giorgio Pantano. Sunnuntain kilpailun voitti iSportin Karun Chandhok.
Taivaallisen rauhan portti

Taivaallisen rauhan portti () on rakennus joka sijaitsee Taivaallisen rauhan aukiolla, Pekingissä, Kiinassa. Portti on yksi Kiinan tärkeimmäistä symboleista. Rakennus valmistui Ming-dynastian aikana vuonna 1420.
Mao Zedong julisti Kiinan kansantasavallan perustetuksi 1. lokakuuta 1949 portilla.
Aasian GP2 Abu Dhabin Grand Prix 2009

Aasian GP2 Abu Dhabin Grand Prix 2009 oli Aasian GP2 -kauden 2009–2010 ensimmäinen osakilpailu, joka ajettiin 31. lokakuuta.–1. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa.
Luettelo Yhdistyneiden kansakuntien turvallisuusneuvoston päätöslauselmista (1982–1987)

Tämä on luettelo Yhdistyneiden kansakuntien turvallisuusneuvoston päätöslauselmista 501–600 , jotka hyväksyttiin 25. helmikuuta 1982 ja 19. lokakuuta 1987 välisenä aikana.
Aasian GP2 Abu Dhabin Grand Prix 2010

Aasian GP2 Abu Dhabin Grand Prix 2010 oli Aasian GP2 -kauden 2009–2010 toinen osakilpailu, joka ajettiin 5.–6. helmikuuta Yas Marinan moottoriradalla Abu Dhabissa.
Luettelo Yhdistyneiden kansakuntien turvallisuusneuvoston päätöslauselmista (1987–1991)

Tämä on luettelo Yhdistyneiden kansakuntien turvallisuusneuvoston päätöslauselmista 601–700, jotka hyväksyttiin 30. lokakuuta 1987 ja 17. kesäkuuta 1991 välisenä aikana.
Isaac C. Kidd

Isaac Campbell Kidd (26. maaliskuuta 1884 – 7. joulukuuta 1941) oli Yhdysvaltain laivaston upseeri. Hän kuoli keisarillisen Japanin laivaston hyökkäyksessä Pearl Harborin laivastotukikohtaan Havaijilla.
Kidd syntyi Clevelandissa Ohiossa. Hänen vanhempansa olivat Isaac ja Jemima Kidd. Hän valmistui Yhdysvaltain laivastoakatemiasta vuonna 1906 ja palveli useilla aluksilla, kunnes hänestä tuli vuonna 1925 taistelulaiva USS "Utahin" perämies. Vuonna 1936 hänestä tuli taistelulaiva USS "Arizonan" kapteeni, ja vuoteen 1941 mennessä hän oli noussut kontra-amiraaliksi.
7. joulukuuta 1941 keisarillisen Japanin laivasto aloitti ilmahyökkäyksensä Pearl Harborin laivastotukikohtaan. Kidd oli 1. taistelulaivaviirikön komentaja ja johti taistelua lippulaivansa "Arizonan" komentosillalta, kunnes laivan makasiinit räjähtivät ja se sai osuman suoraan komentosillalle. Hänen ruumistaan ei ole löydetty.
Kunnianosoitukset.
Kiddille myönnettiin toiminnastaan Pearl Harborin hyökkäyksessä Medal of Honor -kunniamerkki postuumisti vuonna 1942.
Isaac C. Kiddin mukaan on nimetty kolme Yhdysvaltain laivaston hävittäjää, jotka ovat runkonumeroiltaan DD-661, DDG-993 ja DDG-100. Ensimmäisen luullaan usein virheellisesti olevan nimetty merirosvo William Kiddin mukaan.
Perhe.
Kidd avioitui vuonna 1911 Inez Nellie Gillmoren kanssa. Pariskunnalle syntyi kaksi lasta, jotka olivat Nereide ja Isaac C. Jr. Jälkimmäinen palveli isänsä tavoin laivastossa nousten arvoasteikossa korkeimmillaan amiraaliksi.
Yleisurheilun alle 23-vuotiaiden Euroopan-mestaruuskilpailut 2017

Yleisurheilun alle 23-vuotiaiden Euroopan-mestaruuskilpailut 2017 olivat 13:nnet alle 23-vuotiaiden EM-kilpailut. Ne järjestettiin Zdzisław Krzyszkowiak Stadionilla Bydgoszczissa, Puolassa 13.–16. heinäkuuta 2017.
Kilpailuihin osallistui lähes tuhat urheilijaa 45 eri maasta. Suomesta urheilijoita oli mukana 42. Venäjän ollessa poissuljettuna kansainvälisestä yleisurheilusta dopingin vuoksi kävelijä Klavdija Afanasjeva ja pikajuoksija Kristina Sivkova osallistuivat kisoihin itsenäisinä urheilijoina Euroopan yleisurheiluliiton EAA:n lipun alla.
Riikka Ikäheimo

Riikka Ikäheimo (s. 1989) on suomalainen itseoppinut vaatesuunnittelija. Hän tuli tunnetuksi käsintehdyistä ja pitsisistä iltapuvuistaan. Nykyisin hän omistaa Riikka Couture -nimeä kantavan vaatemerkin. 
Suunnittelija ei koskaan päässyt opiskelemaan muotisuunnittelua missään alan oppilaitoksessa Suomessa ja päätyikin tästä syystä Pariisiin vuonna 2012. Ranskassa asuessaan hän opetteli ompelemaan itse kotonaan ja taitojensa kehittyessä suunnittelija muutti takaisin Suomeen. Pian paluunsa jälkeen Ikäheimon pukuja nähtiinkin monilla tunnetuilla suomalaisilla ja suunnittelija alkoi saamaan nimeä nopeasti.
Suunnittelijan ensimmäinen iltapukumallisto esiteltiin Pariisin muotiviikoilla lokakuussa 2018 ja se sai kansainvälistä huomiota. Muotisivusto Fashion Week Online nosti brändin yhdeksi Pariisin muotiviikkojen trendien suunnannäyttäjäksi, ja Vanity Fair julkaisi suunnittelijan luomuksia kolmessa numerossaan alkuvuonna 2019.
Ikäheimo on tehnyt pukuja Britney Spearsille, Bebe Rexhalle sekä Minttu Räikköselle. Hänen pukujaan on nähty Amfar-gaaloissa, Cannesin elokuvajuhlilla ja Hollywood-elokuvissa.
Jukka Marttila

Jukka Marttila (s. 15. huhtikuuta 1968 Tampere) on suomalainen entinen jääkiekkopuolustaja. Hän pelasi koko ammattilaisuransa ajan Tapparan SM-liigajoukkueessa. Hän pelasi siellä yhteensä 250 runkosarjaottelua tehopistein 45+70=115 ja keräten 162 jäähyminuuttia sekä 37 playoff-ottelua tehopistein 7+7=14 ja keräten 12 jäähyminuuttia. Marttila voitti Suomenmestaruuden vuosina 1987, 1988 sekä alle 20-vuotiaiden maailmanmestaruuden vuonna 1987. Hän pelasi myös 21 A-maaottelua. Marttilan ura päättyi lopulta vain 24-vuotiaana nilkkavammaan vuonna 1993.
Ura.
Seuraura.
Marttila on Tapparan kasvatti. Hän voitti seurassa C-nuorten Suomenmestaruuden vuonna 1984, B-nuorten Suomenmestaruuden vuonna 1985 ja A-nuorten Suomenmestaruuden vuonna 1986. Marttila nousi Tapparan SM-liigajoukkueeseen kaudella 1986–1987, jolloin hänen tulokaskautensa toi 39 runkosarjaottelussa tehot 5+7=12 ja yhdeksässä playoff-ottelussa yhden maalin. Marttila voitti kauden päätteeksi Suomenmestaruuden, kuten myös seuraavan kauden 1987–1988 päätteeksi. 
Winnipeg Jets varasi Marttilan seitsemännellä kierroksella 136. pelaajana . Kaudella 1988–1989 hän teki SM-liigan yhden kauden piste-ennätyksensä tehoilla 11+20=31, joilla Marttila oli Tapparan eniten maaleja tehnyt puolustaja ja sijoittui liigan puolustajien pistepörssissä kahdeksanneksi. Hän voitti myös joukkueensa sisäisen tehotilaston lukemalla +29. Kaudella 1989–1990 Marttila teki SM-liigan yhden kauden maaliennätyksensä 12 osumallaan, joilla hän oli Tapparan eniten maaleja tehnyt puolustaja. Marttila jakoi liigan puolustajien maalipörssin kolmannen sijan KalPan Peter Slaninan ja HIFK:n Kai Raution kanssa. Hän teki kaikkiaan 26 tehopistettä ja jakoi SM-liigan puolustajien pistepörssin seitsemännen sijan HPK:n Hannu Henrikssonin ja TPS:n Hannu Virran kanssa. Marttila oli kolmen muun pelaajan ohella ainoa puolustaja, joka onnistui pudotuspeleissä kahdesti maalinteossa sekä näin ollen jakoi puolustajien maalipörssin voiton heidän kanssaan. Hän voitti kauden päätteeksi SM-pronssia.
Kaudella 1990–1991 Marttila sivusi SM-liigan yhden kauden piste-ennätystään tehoilla 10+21=31, joilla hän oli Tapparan tehokkain puolustaja ja jakoi liigan puolustajien pistepörssin viidennen sijan SaiPan Veli-Pekka Kautosen ja Lukon Allan Measuresin kanssa. Kaudella 1991–1992 Marttila kärsi loukkaantumista ja pelasi vain 17 ottelua. Lopulta hänen uransa päättyi vain 24-vuotiaana nilkkavammaan kauteen 1992–1993.
Marttila esiintyi kaudella 2001–2002 vielä Vehmaisten Urheilijoiden III-divisioonajoukkueessa.
Maajoukkueura.
Marttila pelasi alle 20-vuotiaiden MM-kilpailuissa vuosina 1987 ja 1988, joista ensimmäinen turnaus päättyi maailmanmestaruuteen ja jälkimmäinen pronssiin. Hän pelasi myös alle 18-vuotiaiden EM-kilpailuissa vuonna 1986, jolloin hän Marttila voitti Euroopan-mestaruuden.
Kaikkiaan Marttila pelasi urallaan 21 A-, 16 B-, 26 nuorten ja 18 poikien maaottelua.
Nuits-Saint-Georges

Nuits-Saint-Georges on kunta itäisessä Ranskassa Côte-d'Orin departementissa Burgundi-Franche-Comtén alueella.
Kunta kuuluu Burgundin tunnettuun Côte de Nuits´n viinialueeseen ja on Burgundin viinialueiden läpi kulkevan viinitien Route des Grands Crus´n varrella.
Nähtävyyksiä.
Kunnan nähtävyyksiä on 1600-luvulla perustettu sairaala "Hospices de Nuits-Saint-Georges". Sairaalassa on yhä aktiivista toimintaa, ja siellä on vuonna 1813 vuonna toimintansa aloittanut apteekki. Sairaalassa järjestetään vuosittain maaliskuun viimeisenä sunnuntaina viinihuutokauppa. Muita kunnan nähtävyyksiä ovat 1200-luvulta peräisin oleva Saint-Symphorien -kirkko ja 1600-luvulta oleva kellotapuli ("Beffroi de Nuits-Saint Georges").
Luettelo Maltan ritarikunnan diplomaattisista edustustoista

Tämä on luettelo Maltan ritarikunnan diplomaattisista lähetystöistä.
Yleistä.
Maltan ritarikunta on kansainvälisen oikeuden mukaan suvereenivaltio, jolla ei ole omaa maa-aluettaan. Se on pysyvä, ei-valtiollinen Yhdistyneiden kansakuntien yleiskokouksen tarkkailija sekä tarkkailija Yhdistyneissä kansakunnissa. Se ylläpitää diplomaattisuhteita yli 100 maassa. Jotkut näistä ovat suurlähetystöjä. Muita ei-diplomaattisia ja ei-virallisia järjestöjä ja avustustoimistoja ei ole luettelossa.
Eurooppa.
Ritarikunnalla on diplomaattiset suhteet Kyproksen tasavallan kanssa, tosin sillä ei ole siellä toimivaa lähetystöä.
Pohjois-Amerikka.
Ritarikunnalla on diplomaattiset suhteet Antiguan ja Barbudan sekä Bahaman kanssa, tosin sillä ei ole niissä toimivaa lähetystöä.
Etelä-Amerikka.
Ritarikunnalla on diplomaattiset suhteet Guyanan kanssa, tosin sillä ei ole siellä toimivaa lähetystöä.
Afrikka.
Ritarikunnalla on diplomaattiset suhteet Angolan, Norsunluurannikon, Eritrean, Päiväntasaajan Guinean, Liberian, Sierra Leonen ja Somalian kanssa, tosin ei ole niissä toimivaa lähetystöä.
Aasia.
Ritarikunnalla on diplomaattiset suhteet Afganistanin, Tadžikistanin, Timor-Lesten ja Turkmenistanin kanssa, tosin sillä ei ole niissä toimivaa lähetystöä.
Oseania.
Ritarikunnalla on diplomaattiset suhteet Kiribatin ja Mikronesian liittovaltion kanssa, tosin sillä ei ole niissä toimivaa lähetystöä.
Karl Dröse

Karl Dröse (27. joulukuuta 1913 Frankfurt am Main – 16. syyskuuta 1996 Frankfurt am Main) oli saksalainen maahockeypelaaja ja olympiamitalisti.
Dröse pelasi Saksan miesten maajoukkueessa vuosina 1936–1942 yhteensä 13 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja. Dröse oli sukua maahockeyn olympiavoittaja Horst Dröselle.
Alfred Gerdes

Alfred ”Fredy” Gerdes (24. lokakuuta 1916 Berliini – 10. joulukuuta 1962) oli saksalainen maahockeypelaaja ja olympiamitalisti.
Gerdes pelasi Saksan miesten maajoukkueessa vuosina 1934–1941 yhteensä 27 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Werner Hamel

Werner Hans Fritz Hamel (9. helmikuuta 1911 Berliini – 25. heinäkuuta 1987 Hampuri) oli saksalainen maahockeypelaaja ja olympiamitalisti.
Hamel pelasi Saksan miesten maajoukkueessa vuosina 1932–1937 yhteensä 12 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.
Lukas Rupp

Lukas Rupp (s. 8. tammikuuta 1991 Heidelberg, Saksa) on saksalainen jalkapalloilija. Pelipaikaltaan hän on keskikenttäpelaaja. Rupp edusti viimeksi englantilaisseura Norwich Cityä.
Rupp on pelannut yhteensä 137 Bundesliigan ottelua edustaen Borussia Mönchengladbachia, SC Paderborn 07:ää, VfB Stuttgartia ja TSG 1899 Hoffenheimia. Hän on tehnyt Bundesliigassa 14 maalia. Tammikuussa 2020 hän siirtyi englantilaisseura Norwich Cityyn. Hän pelasi kaudella 2019–2020 Valioliigassa 12 ottelua, seuraavalla kaudella mestaruussarjassa 23 ottelua ja kolmannella Norwichin-kaudellaan Valioliigassa 19 ottelua. Hän ei tehnyt Norwichin sarjaotteluissa yhtään maalia mutta kaudella 2021–2022 hän teki maalin liigacupissa Bournemouthia ja FA Cupissa Liverpoolia vastaan.
Tilastot.
Päivitetty 30. kesäkuuta 2019.
Ludwig Beisiegel

Ludwig Beisiegel (21. maaliskuuta 1912 – 21. lokakuuta 1999) oli saksalainen maahockeypelaaja ja olympiamitalisti.
Beisiegel pelasi Saksan miesten maajoukkueessa vuosina 1935–1938 yhteensä kolme ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhden ottelun ja teki kaksi maalia. Hänen pelaajauransa aikana ei pelattu maailman- eikä euroopanmestaruuskilpailuja.
Erich Zander

Bruno Erich Zander (11. huhtikuuta 1905 Cassel – 15. huhtikuuta 1991 Eutin) oli saksalainen maahockeypelaaja ja olympiamitalisti.
Zander pelasi Saksan miesten maajoukkueessa vuosina 1927–1936 yhteensä 33 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi neljässä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Harald Huffmann

Harald Huffmann (3. kesäkuuta 1908 Essen – 20. joulukuuta 1992 Essen) oli saksalainen maahockeypelaaja ja olympiamitalisti.
Huffmann pelasi Saksan miesten maajoukkueessa vuosina 1933–1942 yhteensä 25 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Ramona Karlsson

Ramona Karlsson (s. 8. tammikuuta 1981 Nossebro) on ruotsalainen rallikuljettaja, joka on myös kilpaillut rallicrossissa FIA World Rallycross Championship -sarjassa.
Karlsson oli ensimmäinen nainen rallicrossin MM-sarjassa.
Karlsson oli ensimmäinen ruotsalaisnainen PWRC-sarjassa.
Rallissa Karlssonin kartanlukijana on toiminut Miriam Walfridsson.
Mena Massoud

Mena Massoud (s. 17. syyskuuta 1991 Egypti) on egyptiläis-kanadalainen näyttelijä. Hänet tunnetaan muun muassa nimiosasta Disneyn musikaalielokuvassa "Aladdin" (2019), joka perustuu vuoden 1992 samannimiseen animaatioelokuvaan. Hän on näytellyt televisiosarjoissa "Open Heart" (2015) ja "Jack Ryan" (2018–).
Etelä-Sardinian maakunta

Etelä-Sardinian maakunta (, ) on yksi Italian maakunnista. Se sijaitsee Italiaan kuuluvan autonomisen Sardinian alueen ja Sardinian saaren eteläosassa.
Etelä-Sardinian maakunnan pinta-ala on 6 530 km² ja asukasluku noin 350 000. Maakunta muodostuu 107 kunnasta, ja sen pääkaupunki on Carbonia.
Etelä-Sardinian maakunta perustettiin 4. helmikuuta 2016. Maakunta muodostettiin Carbonia-Iglesiasin ja Medio Campidanon maakunnista sekä muutamista Cagliarin, Oristanon ja Ogliastran maakuntien kunnista.
Suurimmat kunnat.
Etelä-Sardinian maakunnan väekkäimmät kunnat ovat (vakituiset asukkaat 1.1.2017):
Kusti Kaukovaara

Kustaa (Kusti) Kaukovaara, sukunimi alk. "Ellman" (12. tammikuuta 1892 Hämeenlinna – 1961) oli suomalainen päätoimittaja.
Kaukovaara aloitti työuransa latojana ja siirtyi sitten vähitellen toimittajaksi. Hän oli Hämeenlinnassa ilmestyneen Hämeen Kansa-lehden päätoimittajana 1920–1929 ja 1933–1936. Kaukovaara oli välillä toimittajana Tampereella ja Pohjolan Työ-lehden päätoimittajana Oulussa 1938–1942 kunnes palasi Hämeenlinnaan vuonna 1945. Hän toimi viimeksi ennen eläkkeelle jäämistään Kansaneläkelaitoksen piiriasiamiehenä. 
Kaukovaara oli Hämeenlinnan kaupunginvaltuuston jäsenenä 1920–1936 ja kaupunginhallituksen jäsenenä 1930–1937. Hän osallistui myös Hämeenlinnan työväenyhdistyksen toimintaan keskittyen erityisesti nuorisotoimintaan.
Kusti Kaukovaara on haudattu Ahveniston hautausmaalle Hämeenlinnaan.
Luettelo Kosovon diplomaattisista edustustoista

Tämä on luettelo Kosovon diplomaattisista lähetystöistä.
Yleistä.
Kosovon tasavalta ylläpitää 25 suurlähetystöä ulkomailla. Kosovon itsenäisyysjulistuksen jälkeen sen on tunnustanut 111 YK:n jäsenvaltiota sekä Kiinan tasavalta (Taiwan), Maltan ritarikunta, Cookinsaaret ja Niue.
Nadiem Amiri

Nadiem Amiri (s. 27. lokakuuta 1996 Ludwigshafen am Rhein, Saksa) on saksalainen jalkapalloilija. Pelipaikaltaan hän on hyökkäävä keskikenttäpelaaja. Amiri edustaa Bundesliigassa pelaavaa 1. FSV Mainz 05:tä.
Amiri nousi TSG 1899 Hoffenheimin edustusjoukkueeseen kesällä 2014. Hän oli siirtynyt seuraan SV Waldhof Mannheimista kesällä 2012. Ensimmäisen Bundesliigan ottelunsa Amiri pelasi 7. helmikuuta 2015, kun TSG 1899 Hoffenheim hävisi vieraissa 0–3 VfL Wolfsburgille. Hän pelasi Hoffenheimissa viiden kauden aikana 106 bundesliigaottelua, ja teki niissä 11 maalia ja antoi 13 maalisyöttöä. Mestarien liigassa hän pelasi yhden ottelun. Eurooppa-liigassa hän pelasi kolme ottelua ja teki yhden maalin.
Amiri siirtyi Bayer Leverkuseniin yhdeksän miljoonan euron siirtosummalla kesällä 2019. Kevätkaudella 2022 hän pelasi lainasopimuksella Genoassa 13 ottelua Serie A:ssa. Leverkusenissa hän on vuodenvaihteeseen 2023–2024 mennessä pelannut Bundesliigassa 104 ottelua, joissa hän on tehnyt kahdeksan maalia ja antanut 12 maalisyöttöä. Mestarien liigassa hän on pelannut yhdeksän ottelua. Eurooppa-liigassa pelaamissaan 22 ottelussa hän on tehnyt kaksi ja syöttänyt neljä maalia.
Amiri oli mukana alle 21-vuotiaiden EM-kultaa voittaneessa Saksan maajoukkueessa Puolassa 2017. Vuonna 2019 hän saavutti samassa ikäluokassa EM-hopeaa ja teki turnauksen välierässä kaksi maalia sekä loppuottelussa yhden. Saksan A-majoukkueessa Amiri pelasi ensimmäisen kerran loka-marraskuussa 2019 ystävyysottelussa Argentiinaa sekä EM-karsintaotteluissa Viroa ja Pohjois-Irlantia vastaan. Hän on pelannut kaikkiaan viisi maaottelua, joista viimeisimmän marraskuussa 2020.
Tilastot.
Päivitetty 4. tammikuuta 2024.
CS Universitatea Craiova

Universitatea Craiova (usein U Craiova) on jalkapalloseura Craiovan kaupungista Romaniassa. Seura pelaa Romanian korkeimmalla sarjatasolla Liga I:ssa. Universitatea Craiova on voittanut Romanian mestaruuden neljästi: 1973–1974, 1979–1980, 1980–1981 ja 1990–1991. Seura on perustettu ensimmäisen kerran 1948 Craiovan yliopiston opiskelijoiden ja opettajien toimesta, jolloin seuran toimintaan kuului jalkapallon lisäksi muitakin lajeja. Seura perustettiin uudestaan vuonna 2013, kun se oli lakkautettu vuonna 1994.
Erkki Mikkola (taidemaalari)

Erkki Ensio Mikkola (3. helmikuuta 1920 Enso – 2. lokakuuta 1988) oli suomalainen taidemaalari. Mikkola asui sotavuosien jälkeen Hämeenlinnassa ja toimi kultaajana ja kehystäjänä. Hänen taulujaan oli ensimmäisen kerran näytteillä Hämeenlinnassa 1949. Mikkolan maalauksia oli esillä myös ulkomaisissa taidenäyttelyissä. Hän sai valtion taiteilijaeläkkeen. 
Mikkolan teoksia on muun muassa Hämeenlinnan taidemuseon sekä valtion ja Helsingin, Valkeakosken ja Hämeenlinnan kaupunkien kokoelmissa.